Waymo

Waymo je projekt firmy Google, ktorého cieľom je rozvoj technológie automobilov so samonavigačným systémom bez vodiča. Projekt spoluzaložil inžinier firmy Google Sebastian Thrun, riaditeľ Stanford Artificial Intelligence Laboratory a vynálezca Google Street View. Thrunov tím v Stanforde vytvoril robotické vozidlo Stanley, ktoré vyhralo v roku 2005 DARPA Grand Challenge a získal 2 milióny dolárov od ministerstva obrany Spojených štátov.John Markoff (2010-10-09). "Google Cars Drive Themselves, in Traffic". The New York Times. Tím sa skladal z 15 inžinierov, ktorí pracujú pre Google, vrátane Chrisa Urmsona, Mika Montemerloha a Anthonyho Levandowského, ktorí pracovali na projekte DARPA Grand.Sebastian Thrun (2010-10-09). "What we're driving at". Dnes je Waymo súčasťou firmy Alphabet.                       

Už od roku 2010 začali právnici zvažovať legislatívu ohľadom prevádzky autonómnych vozidiel. Americký štát Nevada schválil 29. júna 2011 zákon pre povolenie prevádzky áut bez vodiča. Google podporoval vznik týchto zákonov."Nevada enacts law authorizing autonomous (driverless) vehicles". Green Car Congress. 2011-06-25. Retrieved 2011-06-25. Alex Knapp (2011-06-22). "Nevada Passes Law Authorizing Driverless Cars". Forbes. Retrieved 2011-06-25.John Markoff (2011-05-10). "Google Lobbies Nevada To Allow Self-Driving Cars". The New York Times. Prístup 2011-05-11. Zákon v Nevade nadobudol účinnosť 1. marca 2012 a nevadské oddelenie motorových vozidiel vydalo prvú licenciu pre samo-riadené auto v máji 2012. Licencia bola vydaná pre Toyotu Prius s modifikovanou experimentálnou bezpilotnou technológiou od Google. Mary Slosson (2012-05-08). "Google gets first self-driven car license in Nevada". V apríli 2012 sa Florida stala druhým štátom, ktorý umožnil testovanie vozidiel bez vodiča na verejných komunikáciách. Ana Valdes (5-07-2012). Florida Embraces Self-Driving Cars  Florida Embraces Self-Driving Cars Ako tretia sa v septembri 2012 pridala Kalifornia, ktorá legalizovala používanie samostatne poháňaných automobilov na účely testovania. 

Dňa 28. marca 2012 Google zverejnil na YouTube video vytvorené Morganom Hillom v Kalifornii, kde sa Steve Mahan zúčastnil jazdy samonavádzacím autom Toyota Prius. Vo videu Mahan uvádza: "Deväťdesiat päť percent z môjho zraku je preč, som už dávno slepý." Je potrebné poznamenať, že trasa auta bola starostlivo naprogramovaná a viedla z jeho domova do reštaurácie, potom do čistiarne, obchodu a nakoniec späť domov.Angela Moscaritolo (March 29, 2012). "Google's Self-Driving Car Takes Blind Man for a Ride. Self-Driving Car Test: Steve Mahan. 

V auguste 2012 tím avizoval, že majú najazdených viac ako 500 000 km bez nehôd, majú momentálne desať áut a začínajú testovať s jednotlivými vodičmi v troch štátoch USA, kde boli schválené príslušné zákony. Sú to Nevada, Florida a Kalifornia. Muller, Joann. "With Driverless Cars, Once Again It Is California Leading The Way",  Ďalej sa chce pridať aj Texas.

Do roku 2020 vozidlá nabehali viac ako 20 miliónov míľ v testovacom režime, keď na každé auto vzdialene dohliadal jeden operátor. V roku 2020 spustili v Phoenixe komerčnú taxislužbu Waymo One s plne autonómnymi vozidlami, v roku 2022 potom aj v San Franciscu. V oboch z mestách vozidlá nabehli v komerčnom režime viac ako milión míľ, pričom boli bezpečnejšie ako ľuďmi riadené automobily. 

 Testovanie  
Waymo začala v októbri 2017 prvýkrát testovať minivany bez vodiča na verejných komunikáciách v meste Chandler v Arizone. V roku 2017 spoločnosť Waymo predstavila nové senzory a čipy, ktorých výroba bola lacnejšia, kamery, ktoré zlepšili viditeľnosť a stierače na čistenie lidarového systému. Na začiatku programu používali lidarový systém od spoločnosti Velodyne v cene 75 000 dolárov. V roku 2017 sa náklady znížili približne o 90 percent, keďže spoločnosť Waymo prešla na vlastnú výrobu lidaru. Waymo aplikovala svoju technológiu na rôzne autá. Projektový tím bol vybavený testovacou flotilou, ktorá zahŕňala najmenej desať vozidiel typov: Toyota Prius, Audi TT, Chrysler Pacifica a Lexus RX450h. Damon Lavrinc (2012-04-16). "Exclusive: Google Expands Its Autonomous Fleet With Hybrid Lexus RX450h". Autá jazdili vždy s jedným z tucta vodičov s bezúhonnými jazdných schopnosťami, v sedadle spolujazdca sedel jeden z inžinierov spoločnosti Google. Systémové jednotky udržovali vzdialenosť od ostatných vozidiel, používajúc svoj systém snímačov. Systém umožňuje prevziať kontrolu nad vozidlom tým, že vodič šliapne na brzdu alebo otočí volantom. 

Okrem aut so spaľovacím motorom už v roku 2017 zaviedli do vozového parku viacero hybridných aut Chrysler 500 Pacifica hybrids. V marci 2018 spoločnosť Jaguar Land Rover oznámila, že Waymo si objednala až 20 000 jej elektrických SUV I-Pace s odhadovanou cenou viac ako 1 miliardu dolárov. Koncom mája 2018 spoločnosť Alphabet oznámila plány na pridanie až 62 000 hybridných vozidiel Pacifica. 

 Kritika 
V roku 2023 skupina aktivistov Safe Street Rebel zo San Francisca zastavovala ​​vozidlá Waymo a Cruise dopravnými kužeľmi, ako formu protestu po tom, čo tvrdila, že tieto vozidlá boli zapojené do stoviek incidentov.  

V máji 2024 Americký Národný úrad pre bezpečnosť cestnej premávky (NHTSA) začal vyšetrovanie potenciálnych problémoch vozidiel Waymo, pričom sa zamerali na 31 incidentov, medzi ktoré patrili aj náraz vozidla Waymo do zatvárajúcej sa brány, pričom jazdilo po nesprávnej strane cesty a najmenej 17 Ďalších nehôd alebo požiarov. 

Počas celoštátnych protestov v Spojených štátoch v júni 2025 proti imigračnej politike Trumpovej administratívy sa autonómne vozidlá spoločnosti Waymo stali terčom niektorých demonštrantov v centre Los Angeles. Počas protestov proti federálnym imigračným zásahom bolo zapálených najmenej päť jej autonómnych áut. Protesty vypukli po tom, čo imigračná polícia spustila razie vo štvrti Fashion District. V nedeľu chaos vyústil do násilia. Elektrické taxíky bez vodiča skončili v plameňoch. Protestujúci prepichovali pneumatiky, rozbíjali okná a striekali na autá slogan „Stop ICE“ (americká imigračná polícia). Tri vozidlá nakoniec podpálili.

 Referencie 

 Iné projekty 

 Externé odkazy  
 Sebastian Thrun: Google's driverless car  TED video (marec 2011)
 Sebastian Thrun hovorí o samonavigačnom aute na   Executive Talks (máj 2007)
 Silicon Valley verzus Detroit: Bitva pre vodidlo budúcnosti 27 máj. 2013  magazín Forbes
 A look inside Google's "Driverless Car"
 Google's Self-Driving Robot Cars Are Ruining My Commute
 Google's self-driving car test drive in Washington, D.C. (máj 2012)
 Sebastian Thrun: Google's driverless car

Kategória:Google